pythainlp/thai-wiki-dataset-v3 huggingface dataset:
เจษฎา ลัดดาชยาพร

เจษฎา ลัดดาชยาพร   (ชื่อเล่น: ปั้น) รู้จักกันในนาม ปั้น แบชเชอร์ เกิดเมื่อวันที่ 2 มีนาคม พ.ศ. 2524 เป็นนักร้องและนักดนตรีชาวไทย อดีตนักร้องวงละอ่อน  แบชเชอร์และ Status Single ภายหลังการลาออกของ อาทิวราห์ คงมาลัย เจษฎาได้ขึ้นมาเป็นนักร้องนำแทนและได้ออกอัลบั้มประกอบละครเรื่อง “เทพนิยายนายเสนาะ” ในนามวงละอ่อน ภายใต้สังกัด มิวสิค บั๊กส์ หลังจากนั้นวงละอ่อนก็ได้ยุติไป เจษฎาหันมาเอาดีทางด้านการศึกษา ภายหลังเจษฎาได้ชักชวนรุ่นพี่ นัส-อรรถพล กุมภานนท์ และ โฮม-ศิวพร ห้วยหงษ์ทอง มาร่วมก่อตั้งวง แบชเชอร์ ในสังกัดค่ายมิวสิคบักส์ เมื่อปี 2548 จนกระทั่งปี 2555 พวกเขาได้อยู่ในสังกัดโมโน มิวสิค และได้เปลี่ยนชื่อวงเป็น Status Single เจษฎาตัดสินใจเป็นศิลปินเดี่ยวหลังจากที่ได้ร่วมทำในนามแบชเชอร์และ Status Single อย่างยาวนาน ปัจจุบันเจษฎาเป็นศิลปินในนามสังกัดจีนี่เรคอร์ดสในเครือจีเอ็มเอ็ม แกรมมี่
== ประวัติ ==
ปั้นเกิดเมื่อวันที่ 2 มีนาคม พ.ศ. 2524 จบการศึกษาระดับปริญญาตรี คณะบริหารธุรกิจ มหาวิทยาลัยเทคโนโลยีราชมงคลพระนคร วิทยาเขตพณิชยการพระนคร ได้ขึ้นมาเป็นนักร้องนำของวงละอ่อน แทนอาทิวราห์ คงมาลัยที่ออกไปตั้งวงบอดี้สแลม และได้ออกจำหน่ายอัลบั้มชุดที่ 2 ซึ่งเป็นอัลบั้มเพลงประกอบละคร มีชื่อว่า เทพนิยายนายเสนาะ
== ผลงาน ==
=== ผลงานสตูดิโอ ===
วงละอ่อน
อัลบั้ม เทพนิยายนายเสนาะ พ.ศ. 2541
วงแบชเชอร์
อัลบั้ม  Fresh พ.ศ. 2548
อัลบั้ม  Circle พ.ศ. 2549
อัลบั้ม  3D พ.ศ. 2550
=== ผลงานซิงเกิล ===
ลืมฉันหรือยัง
วงสเตตัส ซิงเกิล
พ.ศ. 2555
ระยะประชิด
เหงายังน้อยไป
สเตตัสโสด
พ.ศ. 2556
รักเธอไม่มากพอ
เพราะหัวใจไม่มีปาก
ยิ่งกว่าคำนิยาม
=== ผลงานเพลงเดี่ยว ===
พ.ศ. 2557
1. คนไม่ใช่คือไม่ใช่  18 ก.ค. 2014  Mono Music
พ.ศ. 2558
2. เจ้าชายกบ  25 ก.พ. 2015  Mono Music
พ.ศ. 2559
3. พูดผ่านกำแพง  24 มี.ค. 2016  Nevermind Records
พ.ศ. 2560
4. แกล้ง  22 ก.พ. 2017  genie records
5. ทดลองใช้  29 ส.ค. 2017  genie records
พ.ศ. 2561
6. มือ  16 พ.ค. 2018  genie records
7. ขอบใจที่พูดแรง (อัลบั้มพิเศษ Play2Project)  10 ก.ค. 2018  genie records
พ.ศ. 2562
8. หาเรื่องเจ็บตัว  8 มิ.ย. 2019  genie records
พ.ศ. 2563
9. คนไม่มีหัวใจ  16 ก.ย. 2020  genie records
== อ้างอิง ==
== แหล่งข้อมูลอื่น ==
เฟซบุ๊กของ Pun Basher
Jedsada Laddachayaporn
นักร้องชายชาวไทย
บุคคลจากมหาวิทยาลัยเทคโนโลยีราชมงคลพระนคร
พระนางอินซู

พระพันปีหลวงอินซู จากตระกูลฮัน (소혜왕후 한씨,8 กันยายน พ.ศ. 1980 – 27 เมษายน พ.ศ. 2047) หรือ พระมเหสีโซฮเย พระชายาใน องค์ชายรัชทายาทอึยคยอง พระราชมารดาใน พระเจ้าซ็องจง และเป็นพระอัยยิกาใน องค์ชายย็อนซัน และ พระเจ้าจุงจง ถือได้ว่าพระนางเป็นหนึ่งในสตรีที่ทรงอำนาจและอิทธิพลที่สุดคนหนึ่งในสมัยราชวงศ์โชซ็อน
== พระประวัติ ==
พระพันปีหลวงอินซู ประสูติเมื่อวันที่ 8 กันยายน พ.ศ. 1980 ในรัชสมัย พระเจ้าเซจงมหาราช เป็นธิดาของฮันฮว็อก รองอัครมหาเสนาบดีในรัชสมัยพระเจ้าเซโจ
== เสกสมรส ==
ต่อมาเสกสมรสกับ องค์ชายโทว็อน อีจางหรือต่อมาคือ เจ้าชายรัชทายาทอึยกย็อง พระราชโอรสพระองค์ใหญ่ใน พระเจ้าเซโจ กับ พระนางช็องฮี มีพระราชโอรส 2 พระองค์ และพระธิดา 1 พระองค์ ได้แก่
องค์ชายวอลซาน,องค์หญิงมยองซุก และ องค์ชายชาซาน ซึ่งต่อมาได้ขึ้นเป็นพระราชาองค์ที่ 9 แห่งโชซอน พระนามว่าพระเจ้าซ็องจง
== พระพันปีและผู้สำเร็จราชการ ==
หลังจากที่พระองค์มีพระประสูติกาลองค์ชายชาซาน ไม่นานนักก็ได้มีเหตุการณ์ที่ไม่คาดฝันขึ้นเมื่อ องค์ชายรัชทายาทอึยคยอง ได้ประชวรสวรรคต
พระนางจึงต้องพ้นจากตำแหน่งและเสด็จออกไปอยู่นอกวังเมื่อพระชนมายุได้ 20 ชันษา ทำให้พระนางต้องเลี้ยงพระโอรสทั้งสองอยู่นอกวังเป็นเวลา 12 ปี จนองค์ชายชาซานโอรสองค์เล็กของพระนางขึ้นครองราชย์เป็น พระเจ้าซ็องจง พระราชาองค์ที่ 9 แห่งโชซอนพระนางจึงได้คืนสู่ตำแหน่งโดยได้รับการสถาปนาเป็นพระพันปีหลวงแห่งโชซอนมีพระนามว่า พระพันปีหลวงยินซู แห่งโชซอนขณะมีพระชนม์มายุได้ 32 ชันษา ซึ่งคำว่า “อินซู” มากจากคำนำหน้าของชื่อเต็มพระนางคือ "อินซู ฮวีซุก มยองอี โซฮเย วังฮู" ส่วนสวามีของพระนาง องค์ชายรัชทายาทอึยคยอง ก็ได้รับการสถาปนาพระอัฐิเป็นพระเจ้าท็อกจงมีศักดิ์เทียบเท่ากษัตริย์ในเวลานี้พระนางได้เป็นผู้สำเร็จราชการแห่งโซซอนร่วมกับพระอัยยิกาจองฮีพระสัสสุของพระนาง พระพันปีอินซูนั้นทรงมีอิทธิพลอย่างมากในราชสำนัก พระนางทรงแทรกแซงราชกิจของพระเจ้าซองจง ตลอดรัชกาลเหตุการณ์ที่ถือว่าเกรียวกราวมาก และเป็นเหตุการณ์บทเรียนในประวัติศาสตร์ที่คนรุ่นหลังต้องกล่าวถึงก็คือคดีการประหาร พระมเหสียุน สืบเนื่องจากมเหสียุนทำพระพักตร์พระเจ้าซองจงเป็นแผล ซึ่งตามกฏของราชสำนักแล้ว ถือว่าเป็นเรื่องผิดร้ายแรง เข้าข่ายปลงพระชนม์กษัตริย์กันเลยทีเดียว พระพันปีอินซูพิโรธมาก จึงผลักดันให้พระเจ้าซองจงปลดมเหสียุน และขับออกจากวัง ใน ค.ศ. 1479 และเมื่อจับได้ว่า อดีตมเหสียุน ยังมีฐานอำนาจ จึงสั่งให้พระเจ้าซองจงออกพระราชโองการประหารอดีตมเหสียุน ใน ค.ศ. 1482
== สิ้นพระชนม์ ==
พระนางอินซูทรงถูกพระเจ้ายอนซัน ผู้เป็นพระนัดดาของพระนางสำเร็จโทษ ในปี ค.ศ.1504 เนื่องจากพระนางเป็นผู้อยู่เบื้องหลังการประหารชีวิตอดีตพระมเหสียุน พระมารดาของพระเจ้ายอนซัน
== พระราชวงศ์ ==
== อ้างอิง ==
บุคคลในยุคราชวงศ์โชซ็อน
ปลาผีเสื้อถ้ำ

ปลาผีเสื้อถ้ำ (waterfall climbing cave fish; ) เป็นปลาในวงศ์ปลาค้อ (Balitoridae) โทรโกลไบต์ถิ่นเดียวในประเทศไทย มีความยาวมาตรฐานได้ 2.8 เซนติเมตรปลานี้เป็นที่รู้จักว่าครีบของมันสามารถเกาะภูมิประเทศและสามารถปีนได้ ปลานี้เป็นสมาชิกชนิดเดียวเท่าที่ทราบของสกุลของมัน ชนิดนี้มีการบันทึกจากจุดใต้ดินแปดจุดในคาสต์ปางมะผ้า (Pang Mapha karst formation) ในจังหวัดแม่ฮ่องสอน ประเทศไทย ชนิดนี้มีขอบเขตการพบเกือบ 200 ตารางกิโลเมตร แต่มีพื้นที่การครอบครอง 6 ตารางกิโลเมตร ยังไม่ทราบความเชื่อมโยงของระบบคาสต์นี้ บางถ้ำเชื่อมต่อกันอย่างแน่นอน ชนิดนี้พบในแปดถ้ำ มีบันทึกจากถ้ำซู่ซ่า (ซึ่งมีการรวบรวมครั้งแรกในเดือนพฤษภาคม ค.ศ. 1985) และแม่ลานา นอกจากนี้ ยังอาจพบในถ้ำอยู่ใต้น้ำอื่นในพื้นที่อีก ทว่า ชนิดนี้อาจมีภัยคุกคามจากมลภาวะเกษตรกรรมซึ่งอาจกระทบต่อทั้งระบบคาสต์
ปลาชนิดนี้ไม่มีสารสีและไม่มีตามองเห็น เช่นเดียวกับปลาถ้ำอื่น ชนิดนี้อยู่ร่วมกับปลาค้อถ้ำอีกชนิดหนึ่ง คือ Schistura oedipus ชนิดนี้ปรับตัวกับน้ำไหลใต้ดินที่เร็วในเขตลึกกว่าของถ้ำ (กว่า 500 เมตรจากทางเข้า) มันอาศัยจุลินทรีย์และสารอินทรีย์ของถ้ำ และไวมากต่อการรบกวน คุณภาพน้ำและการเปลี่ยนแปลงทางอุทกศาสตร์
ในปี ค.ศ. 2016 มีรายงานว่าปลาผีเสื้อถ้ำเดินด้วยท่าเดินลำดับข้าง  คู่ทแยงคล้ายสัตว์สี่ขา แสดงว่ากระดูกโอบเชิงกรานแข็งแร็งติดอยู่กับแนวกระดูกสันหลัง
== อ้างอิง ==
ปลาถ้ำ
ปลาที่พบในประเทศไทย
สิ่งมีชีวิตเฉพาะถิ่น
ปลาชนิดเดียว
รายชื่อประเทศเรียงตามอัตราการเป็นเจ้าของบ้าน

ด้านล่างนี้เป็น รายชื่อประเทศเรียงตามอัตราการเป็นเจ้าของบ้าน
== อ้างอิง ==
อสังหาริมทรัพย์
เสียงในใจ

"เสียงในใจ" เป็นซิงเกิลของปั๊ป โปเตโต้ x โอม ค็อกเทล ในปี พ.ศ. 2559 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้อง-แต่งทำนองโดย ปัณฑพล ประสารราชกิจ ,ทีฆทัศน์ ทวิอารยกุล และเรียบเรียงโดย วิวัฒน์ สว่าง วรรณรัตน์ ,ปัณฑพล ประสารราชกิจ ,ทีฆทัศน์ ทวิอารยกุล ,เชาวรัตน์ หรรษคุณาฒัย
เรื่องราวในเพลงพูดถึงวัยรุ่นที่มักจะเจอกับคำดูถูกจากคนอื่นที่คอยมาบั่นทอนจิตใจ แต่หากลองมองย้อนกลับมาที่หัวใจตัวเองแล้วจะรู้ว่าความฝันนั้นยิ่งใหญ่แค่ไหน
เพลงนี้ยังได้ เชาว์ (มือกีต้าร์) และ ฟิลิปส์ (มือกลอง) จากวง Cocktail และ โอม (มือเบส) Potato มาร่วมเล่นดนตรีให้กับเพลงนี้ด้วย
==การตอบรับ==
เพลง "เสียงในใจ" ได้อันดับสูงสุดที่ 10 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 26 มีนาคม พ.ศ. 2559
===ชาร์ต===
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
| align = "left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 10
|-
|}
==อ้างอิง==
เพลงไทยสากล
เพลงในปี พ.ศ. 2559
ซิงเกิลในปี พ.ศ. 2559
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงที่ประพันธ์คำร้องโดยปัณฑพล ประสารราชกิจ
เพลงอินดี้ร็อกไทย
เพลงออลเทอร์นาทิฟร็อกไทย
เพลงป็อปร็อกไทย
รัฐอาหรับ

นี่คือรายชื่อของประเทศในรัฐอาหรับ
== หมายเหตุ ==
== อ้างอิง ==
รายชื่อประเทศ
อาหรับ
โรแบร์ต บาราญ

โรแบร์ต บาราญ (Róbert Bárány; 22 เมษายน ค.ศ. 1876 – 8 เมษายน ค.ศ. 1936) เป็นนักโสตวิทยาชาวออสเตรีย-ฮังการี เกิดที่กรุงเวียนนา ในครอบครัวชาวยิวฮังการี เป็นบุตรของอิกนาซ บาราญ และมาริยา ฮ็อค บาราญเรียนวิชาแพทย์ที่มหาวิทยาลัยเวียนนา เมื่อทำงานเป็นแพทย์ บาราญได้ทดลองฉีดของเหลวเข้ารูหูของผู้ป่วยเพื่อลดอาการวิงเวียน เขาพบว่าเมื่อฉีดของเหลวเย็นเข้าไป ผู้ป่วยจะมีอาการรู้สึกหมุนและตากระตุก และเมื่อเปลี่ยนเป็นของเหลวอุ่น ผู้ป่วยจะมีอาการตากระตุกในทิศทางตรงข้าม บาราญจึงตั้งสมมติฐานว่าเอนโดลิมฟ์จะต่ำลงเมื่ออยู่ในอุณหภูมิเย็นและสูงขึ้นเมื่ออยู่ในอุณหภูมิอุ่น เขาพบว่าทิศทางการไหลของเอนโดลิมฟ์มีผลต่อการรับรู้อากัปกิริยาและการรักษาสมดุลของร่างกาย บาราญได้ทดลองจนพบว่าการผ่าตัดสามารถรักษาโรคทางระบบรักษาสมดุลได้ หลังจากนั้นเขาได้ศึกษาด้านอื่น ๆ ของการรักษาสมดุล รวมถึงหน้าที่ของสมองส่วนซีรีเบลลัม
ในช่วงสงครามโลกครั้งที่หนึ่ง บาราญทำงานเป็นศัลยแพทย์ในกองทัพออสเตรีย-ฮังการี แต่ถูกกองทัพรัสเซียจับตัว ขณะถูกคุมขัง บาราญได้รับแจ้งว่าเขาเป็นผู้ที่ได้รับรางวัลโนเบลสาขาสรีรวิทยาหรือการแพทย์ประจำปี ค.ศ. 1914 บาราญได้รับการปล่อยตัวในปี ค.ศ. 1916 หลังมีการเจรจาทางการทูตระหว่างรัสเซียกับกาชาด บาราญเข้าร่วมพิธีรับรางวัลโนเบลในปีเดียวกัน ปีต่อมา บาราญดำรงตำแหน่งศาสตราจารย์ที่คณะแพทยศาสตร์ มหาวิทยาลัยอุปซอลา และดำรงตำแหน่งนี้จนกระทั่งเสียชีวิต
ด้านชีวิตส่วนตัว บาราญแต่งงานกับอีดา เฟลีซีทัส แบร์เกอร์ ในปี ค.ศ. 1909 มีบุตรด้วยกัน 3 คน บาราญเสียชีวิตที่เมืองอุปซอลาในปี ค.ศ. 1936
==อ้างอิง==
== แหล่งข้อมูลอื่น ==
Robert Bárány - Biographical - Nobelprize.org
Robert Bárány - Whonamedit
แพทย์ชาวสวีเดน
บุคคลเชื้อสายยิว
บุคคลจากเวียนนา
ผู้ได้รับรางวัลโนเบลสาขาสรีรวิทยาหรือการแพทย์
ชาวออสเตรีย-ฮังการีผู้ได้รับรางวัลโนเบล
ชาวออสเตรียผู้ได้รับรางวัลโนเบล
ประวัติประสาทวิทยาศาสตร์
ศิษย์เก่าจากมหาวิทยาลัยเวียนนา
บุคคลจากมหาวิทยาลัยอุปซอลา
กีฬาเดฟลิมปิก

กีฬาเดฟลิมปิก (Deaflympics) หริอชื่อเดิม กีฬาผู้พิการทางการได้ยินโลก (World Games for the Deaf) เป็นมหกรรมกีฬาสำหรับผู้พิการทางการได้ยินซึ่งจัดขึ้นโดยคณะกรรมการกีฬาคนหูหนวกระหว่างประเทศ (Comité International des Sports des Sourds) ชื่อการแข่งขันเกิดจากการรวมกันของคำว่า "คนหูหนวก" (Deaf) และ "โอลิมปิก" (Olympics) ซึ่งหมายถึงการแข่งขันกีฬาโอลิมปิกของคนหูหนวก หรือ กีฬาเดฟลิมปิก (Deaflympics)
กีฬาเดฟลิมปิกจัดขึ้นในทุก 4 ปี และเป็นการแข่งขันมหกรรมกีฬาที่เก่าแก่ที่สุดรองจากกีฬาโอลิมปิก การแข่งขันครั้งแรกที่จัดขึ้นที่ปารีส ในปี ค.ศ. 1924 ยังเป็นการแข่งขันกีฬาครั้งแรกสำหรับผู้ที่มีความพิการอีกด้วยโดยจัดทุกสี่ปีเสมอ ยกเว้นในช่วงสงครามโลกครั้งที่สอง และในปี ค.ศ. 1949 ได้มีการจัดการแข่งขันฤดูหนาวขึ้น ในช่วงแรกมีนักกีฬาเข้าแข้งขัน 148 คนจากประเทศในทวีปยุโรป
เดิมการแข่งขันใช้ชื่อว่า กีฬาคนหูหนวกนานาชาติ (International Deaf Games) ตั้งแต่ปี ค.ศ. 1924 จนถึง ค.ศ. 1965 และ กีฬาผู้พิการทางการได้ยินโลก (World Games for the Deaf) ตั้งแต่ปี ค.ศ. 1966 จนถึง ค.ศ. 1999
== รายชื่อเจ้าภาพเดฟลิมปิกฤดูร้อน ==
== รายชื่อเจ้าภาพเดฟลิมปิกฤดูหนาว ==
== สรุปเหรียญตลอดกาล ==
===เดฟลิมปิกฤดูร้อน===
===เดฟลิมปิกฤดูหนาว===
== อ้างอิง ==
== แหล่งข้อมูลอื่น ==
Comité International des Sports des Sourds official website
การแข่งขันกีฬาหลายประเภท
คิดไปเอง

"คิดไปเอง" เป็นซิงเกิลของวงนอส จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย เฉลิมพล ตันติ์ทวิสุทธิ์ และเรียบเรียงโดย ยสพร ประสาทศิลป์ ออกจำหน่ายในวันที่ 14 มีนาคม พ.ศ. 2559
โดยมิวสิกวีดิโอนี้ถ่ายทำกันที่สถานที่ถ่ายทำเป็นร้านรถมอร์เตอร์ไซด์ แถว ถ.เกษตร-นวมินทร์ ได้ แพท-ณปภา ตันตระกูล มาร่วมเล่นในมิวสิกวีดิโอนี้ด้วย
เนื้อเพลงพูดถึงความรักที่เหมือนจะคิดไปเองฝ่ายเดียว เหมือนจะให้ความสำคัญกันแต่ก็ไม่ชัดเจน ซึ่งเรื่องแบบนี้ในปัจจุบันมันเกิดขึ้นเยอะมากกับสถานะที่ไม่ชัดเจนเลยทำให้บางคน คิดไปเอง ฝ่ายเดียวก็น่าจะตรงกับชีวิตของหลาย ๆ คนในตอนนี้
==การตอบรับ==
เพลง "คิดไปเอง" ได้อันดับสูงสุดที่ 16 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 26 มีนาคม พ.ศ. 2559
===ชาร์ต===
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
| align = "left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 16
|-
| align = "left"|จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100
| align = "center"| 22
|-
| align = "left"|Joox Top 100 Chart
| align = "center"| 21
|-
|}
==อ้างอิง==
เพลงไทยสากล
เพลงของนอส
เพลงในปี พ.ศ. 2559
ซิงเกิลในปี พ.ศ. 2559
ซิงเกิลในสังกัดเนเวอร์มายด์เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงบันทึกเสียงที่ผลิตโดยธีระปริญญ์ รัตนบุตร
เพลงออลเทอร์นาทิฟร็อกไทย
เพลงอินดี้ร็อกไทย
เส้นเมริเดียนที่ 27 องศาตะวันออก

เส้นเมริเดียนที่ 27 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 27 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 153 องศาตะวันตก
== จากขั้วโลกสู่ขั้วโลก ==
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 27 องศาตะวันออกลากผ่านพื้นที่ดังนี้:
== ดูเพิ่ม ==
เส้นเมริเดียนที่ 26 องศาตะวันออก
เส้นเมริเดียนที่ 28 องศาตะวันออก
เส้นลองจิจูด
หน้าร้ายร้าย

"หน้าร้ายร้าย" เป็นซิงเกิลของวงนอส จากค่ายวีเรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ปฏิเวธ อุทัยเฉลิม ,นรเทพ มาแสง ,ยศพร ประสาทศิลป์ ออกจำหน่ายในวันที่ 23 มิถุนายน พ.ศ. 2558
มิวสิควิดีโอแพร่เผยครั้งแรกในวันที่ 23 มิถุนายน พ.ศ. 2558 ถ่ายทำกันที่ "บางแสน" เป็นเพลงทีพูดตรงๆเนื้อหาตรง ๆ ถึงคนที่ตัดสินคนจากเปลือก จากภายนอก นิยามสั้นๆของเพลงนี้คือ "เพราะคนเรานิสัยไม่ได้ดี เหมือนหน้าตาทุกคน"
==การตอบรับ==
เพลง "หน้าร้ายร้าย" ได้อันดับสูงสุดที่ 11 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 29 มิถุนายน  พ.ศ. 2558
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 11
|-
|}
==อ้างอิง==
เพลงไทยสากล
เพลงของนอส
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดวีเรคคอร์ดส
ซิงเกิลในสังกัดจีเอ็มเอ็ม แกรมมี่
เพลงที่ประพันธ์คำร้องโดยฟองเบียร์
เพลงบันทึกเสียงที่ผลิตโดยนรเทพ มาแสง
เส้นเมริเดียนที่ 28 องศาตะวันออก

เส้นเมริเดียนที่ 28 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 28 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 152 องศาตะวันตก
== จากขั้วโลกสู่ขั้วโลก ==
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 27 องศาตะวันออกลากผ่านพื้นที่ดังนี้:
== ดูเพิ่ม ==
เส้นเมริเดียนที่ 27 องศาตะวันออก
เส้นเมริเดียนที่ 29 องศาตะวันออก
เส้นลองจิจูด
เรื่องจริงหรือนิยาย

"เรื่องจริงหรือนิยาย" เป็นซิงเกิลของวงSDF จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย เหมือนเพชร อำมะระ และเรียบเรียงโดย นิตินันท์ จันทรเดชา ,จีรศักดิ์ ไฝสิงห์ ,ฐาปนา ณ บางช้าง ,อาณัติ วิวรรธน์ธาดา ,ธีรยุทธ ลิ่ววิทยาคม ,ศรัณย์ ตันติตระกูล ออกจำหน่ายในวันที่ 25 กุมภาพันธ์ พ.ศ. 2559
เนื้อหาของเพลง ได้ถ่ายทอดออกมาจากเรื่องราวชีวิตจริงของนักร้องนำกล้ามโต "แชมป์ นิตินันท์" ที่บอบช้ำจากความรักมา แต่ได้มาเจอผู้หญิงคนหนึ่งเข้ามาในชีวิต เธอหายไปแล้วก็กลับมาอยู่ซ้ำๆ จนเขาไม่มั่นใจในความรักครั้งนี้ว่าจะเป็นเช่นไร
มิวสิกวีดิโอนี้ ถ่ายทำกันที่ เวนิส ดิ ไอริส แถววัชรพล  โดยมีนักแสดง "โบวี่ อัฐมา" มารับบทนางเอกอีกด้วย
==การตอบรับ==
===ชาร์ต===
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
| align = "left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 20
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 90
|-
| align = "left"| Joox Top 100 Chart
| align = "center"| 87
|-
|}
==อ้างอิง==
เพลงไทยสากล
เพลงของเอส.ดี.เอฟ
เพลงในปี พ.ศ. 2559
ซิงเกิลในปี พ.ศ. 2559
ซิงเกิลในสังกัดเนเวอร์มายด์เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงที่ประพันธ์คำร้องโดยเหมือนเพชร อำมะระ
เพลงอินดี้ร็อกไทย
เพลงออลเทอร์นาทิฟร็อกไทย
คู่กรณี

"คู่กรณี" เป็นซิงเกิลของวงเยสเซอร์เดส์ จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย คณิน สมันเลาะห์ ,เฉลิมพล ตันติ์ทวิสุทธิ์ และเรียบเรียงโดย อังค์กูณฑ์ ธนาทรัพย์เจริญ ,วีรยุทธ วัณโณ ,วสุรัตน์ พานิช ,อมร ตันติโชติมัย ออกจำหน่ายในวันที่ 8 ธันวาคม พ.ศ. 2558
เป็นเพลงสนุกๆอารมณ์ดี ที่พูดถึงสถานการณ์ในช่วงลุ้นๆ ตอนที่เจอกัน ปิ๊งกันใหม่ๆ ใครๆก็อยากรู้ว่าคนที่เป็น “คู่กรณี” ของเราคนนี้ จะคิดเหมือนกันกับเราหรือเปล่า อยากจะเคลียร์ให้รู้เรื่องว่าระหว่างเรา จะยังไงกันดี
มิวสิควิดีโอเพลงนี้ ถ่ายทำที่สตูดิโอย่านรังสิต ได้ น้อง “หลับปุ๋ย ฐิติกานต์ สิทธิสัมพันธ์” นักแสดงดาวรุ่งจากช่อง 3 มาเล่นเป็นนางเอกให้ โดยเรื่องราวในมิวสิควิดีโอจะพูดถึงอาการต่างๆของคนของคนที่กำลังอยู่ในช่วงลุ้นๆ ว่าเค้าจะโทรมามั้ย เค้าจะไลน์มารึเปล่า แล้วจะได้เจอกันอีกมั้ย อาการที่มักจะเกิดขึ้นกับทุกคนที่กำลังมีความรัก และน้องหลับปุ๋ยก็เล่นได้อย่างน่ารักมาก แถมตอนท้าย ยังจะมีเรื่องราวหักมุมนิดๆ
==การตอบรับ==
เพลง "คู่กรณี" ได้อันดับสูงสุดที่ 16 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 14 ธันวาคม พ.ศ. 2558
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 16
|-
|}
==อ้างอิง==
เพลงไทยสากล
เพลงของเยสเซอร์เดส์
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดเนเวอร์มายด์เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงบันทึกเสียงที่ผลิตโดยธีระปริญญ์ รัตนบุตร
เพลงอินดี้ร็อกไทย
เพลงออลเทอร์นาทิฟร็อกไทย
สุริยุปราคา 11 สิงหาคม พ.ศ. 2561

สุริยุปราคาบางส่วนจะเกิดขึ้นในวันที่ 11 สิงหาคม พ.ศ. 2561 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
==ภาพ==
ภาพเคลื่อนไหวแนวเส้นทาง
==อุปราคาที่เกี่ยวข้อง==
===สุริยุปราคา พ.ศ. 2558–2561===
== อ้างอิง ==
== แหล่งข้อมูลอื่น ==
สุริยุปราคา
สุริยุปราคาบางส่วน
วิทยาศาสตร์ในปี พ.ศ. 2561
สุริยุปราคา 6 มกราคม พ.ศ. 2562

สุริยุปราคาบางส่วนเกิดขึ้นในวันที่ 6 มกราคม พ.ศ. 2562 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
==ภาพ==
ภาพเคลื่อนไหวแนวเส้นทาง
==อุปราคาที่เกี่ยวข้อง==
===สุริยุปราคา พ.ศ. 2561–2564===
== อ้างอิง ==
== แหล่งข้อมูลอื่น ==
สุริยุปราคา
สุริยุปราคาบางส่วน
เส้นเมริเดียนที่ 29 องศาตะวันออก

เส้นเมริเดียนที่ 29 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 29 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 151 องศาตะวันตก
== จากขั้วโลกสู่ขั้วโลก ==
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 29 องศาตะวันออกลากผ่านพื้นที่ดังนี้:
== ดูเพิ่ม ==
เส้นเมริเดียนที่ 28 องศาตะวันออก
เส้นเมริเดียนที่ 30 องศาตะวันออก
เส้นลองจิจูด
รายชื่อประเทศเรียงตามการผลิตถ่านหิน

ด้านล่างนี้เป็นข้อมูลรายชื่อประเทศเรียงตามการผลิตถ่านหิน เป็นผลการสำรวจเมื่อปี 2555 โดย บีพี เผยแพร่ในปี 2556
== ประเทศ ==
== อ้างอิง ==
รายชื่อประเทศ
รายชื่อประเทศเรียงตามการลงทุนโดยตรงจากต่างประเทศ

ด้านล่างนี้เป็นรายชื่อประเทศเรียงตามการลงทุนโดยตรงจากต่างประเทศ (FDI) ข้อมูลจาก เดอะเวิลด์แฟกต์บุ๊ก 
== อ้างอิง ==
รายชื่อประเทศ
ประนอม แดงสุภา

ประนอม แดงสุภา หรือที่รู้จักในนาม แม่ประนอม เป็นผู้บุกเบิกธุรกิจน้ำพริกเผาร่วมกับศิริชัย แดงสุภา ผู้เป็นสามี โดยได้ตั้งโรงงานชื่อ ห้างหุ้นส่วนจำกัด อุตสาหกรรมพิบูลย์ชัย ต่อมาได้ขยายโรงงานในปี พ.ศ. 2537 โดยใช้ชื่อบริษัท พิบูลย์ชัยน้ำพริกเผาไทยแม่ประนอม จำกัด
ธุรกิจของเธอในปี พ.ศ. 2550 มียอดจำหน่ายต่อเดือนที่ประมาณ 1 แสนกล่อง หรือประมาณ 18-20 ล้านบาทต่อเดือน และจำหน่ายไปกว่า 40 ประเทศทั่วโลก
== อ้างอิง ==
นักธุรกิจชาวไทย
สุริยุปราคา 30 เมษายน พ.ศ. 2565

สุริยุปราคาบางส่วนเกิดขึ้นในวันที่ 30 เมษายน พ.ศ. 2565 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
==ภาพ==
SE2022Apr30P.gifภาพเคลื่อนไหวแนวเส้นทาง
==อุปราคาที่เกี่ยวข้อง==
===สุริยุปราคา พ.ศ. 2565–2568===
===แซรอส 119===
===ชุดเมตอน===
== อ้างอิง ==
== แหล่งข้อมูลอื่น ==
สุริยุปราคา
สุริยุปราคาบางส่วน
ดับเบิลยูดับเบิลยูอี โรดบล็อก

ดับเบิลยูดับเบิลยูอี โรดบล็อก (WWE Roadblock) เป็นรายการเพย์-เพอร์-วิวมวยปล้ำอาชีพ ที่ผลิตโดย WWE โดยออกอากาศผ่าน WWE Network
==วันที่และสถานที่ของโรดบล็อก==
{|class="wikitable" style="margin: 0 auto"
|style="background:#FBB; width:2em"|
|รายการของค่าย Raw
|}
==อ้างอิง==
==ดูเพิ่ม==
รายชื่อรายการเพย์-เพอร์-วิวของดับเบิลยูดับเบิลยูอี
==แหล่งข้อมูลอื่น==
รายการเพย์-เพอร์-วิวของดับเบิลยูดับเบิลยูอี
ดับเบิลยูดับเบิลยูอี โรดบล็อก
หยาง ช่างคุน

หยาง ช่างคุน (; 3 สิงหาคม พ.ศ. 2450 – 14 กันยายน พ.ศ. 2541) เป็นผู้นำทางทหารและการเมืองของพรรคคอมมิวนิสต์จีน ดำรงตำแหน่งประธานาธิบดีแห่งสาธารณรัฐประชาชนจีนระหว่างปี พ.ศ. 2531 ถึง 2536 และเป็นหนึ่งในแปดผู้อาวุโสที่ปกครองพรรคหลังจากการอสัญกรรมของเหมา เจ๋อตง
เขาเข้าศึกษามหาวิทยาลัยในเซี่ยงไฮ้ก่อนศึกษาทฤษฎีลัทธิมากซ์ในกรุงมอสโก ทำให้เขาเป็นผู้นำที่ได้รับการศึกษาดีที่สุดคนหนึ่งในพรรคคอมมิวนิสต์จีนช่วงต้น หยางกลับประเทศจีนเป็นหนึ่งใน 28 บอลเชวิค และเดิมสนับสนุนผู้นำคอมมิวนิสต์ช่วงต้น จาง กั๋วเทา แต่เปลี่ยนมาสวามิภักดิ์ต่อกลุ่มแยกของเหมาระหว่างการเดินทางไกล (Long March) เขาเป็นคอมมิสซาร์การเมืองระหว่างสงครามกลางเมืองจีนและสงครามจีน-ญี่ปุ่นครั้งที่สอง
หลังการก่อตั้งสาธารณรัฐประชาชนในปี 2492 หยางดำรงตำแหน่งทางการเมืองหลายตำแหน่ง สุดท้ายกลายเป็นสมาชิกคณะกรรมการกลางพรรคคอมมิวนิสต์จีนที่ทรงอำนาจ เขาถูกกวาดล้างเมื่อเกิดการปฏิวัติทางวัฒนธรรมในปี 2509 และไม่ถูกเรียกตัวกลับจนปี 2521 หลังเติ้ง เสี่ยวผิงเถลิงอำนาจ หลังเขาคืนสู่อำนาจ หยางเป็นหนึ่งในแปดผู้อาวุโส (Eight Elders) ของจีน หยางสนับสนุนการปฏิรูปเศรษฐกิจแต่คัดค้านการเปิดเสรีทางการเมือง ซึ่งเป็นตำแหน่งที่สุดท้ายเติ้งตัดสินใจ หยางถึงจุดสูงสุดแห่งอาชีพการเมืองของเขาหลังการประท้วงที่จัตุรัสเทียนอันเหมินปี 2532 แต่การคัดค้านอย่างมีระเบียบของเขาต่อการเป็นผู้นำของเจียง เจ๋อหมินทำให้เติ้งบังคับให้หยางเกษียณ
นักการเมืองพรรคคอมมิวนิสต์จีนจากฉงชิ่ง
ประธานาธิบดีแห่งสาธารณรัฐประชาชนจีน
เหยื่อของการปฏิวัติวัฒนธรรม
มิตซูบิชิ อิเล็กทริค

มิตซูบิชิ อิเล็กทริค คอร์ปอเรชัน  เป็นบริษัทผลิตอุปกรณ์และเครื่องใช้ไฟฟ้าข้ามชาติของญี่ปุ่น มีสำนักงานใหญ่ตั้งอยู่ในโตเกียว เป็นหนึ่งในบริษัทหลักในเครือมิตซูบิชิ
== หน่วยธุรกิจ ==
ระบบอาคาร
* ระบบปรับอากาศ
* ระบบลิฟท์โดยสาร
* เครื่องเป่ามือความเร็วสูง (marketed as Mitsubishi Jet Towel)
ระบบโทรคมนาคม
* ระบบสื่อสาร
* ความปลอดภัยสารสนเทศ
* ระบบอวกาศ
อุตสาหกรรม
* ระบบอัตโนมัติ
* เครื่องจักรกลอุตสาหกรรม
ระบบการแพทย์
* ระบบบำบัดรักษาด้วยอนุภาค
ระบบพลังงาน
* พลังงานแสงอาทิตย์
สารและอุปกรณ์กึ่งตัวนำ
* เซ็นเซอร์ตรวจจับภาพ
* เครื่องใช้ไฟฟ้า
* จอแสดงผลคริสตัลเหลวแบบฟิมล์บาง (TFT LCD)
ขนส่งและคมนาคม
* อะไหล่รถยนต์
*ระบบขนส่งอัจฉริยะ
* ระบบขนส่ง
ระบบข้อมูลภาพ
*โทรทัศน์ 
*จอแอลอีดี
*เครื่องฉายภาพ
== อ้างอิง ==
มิตซูบิชิ
บริษัทจดทะเบียนในตลาดหลักทรัพย์โตเกียว
บริษัทจดทะเบียนในตลาดหลักทรัพย์ลอนดอน
บริษัทของญี่ปุ่น
บริษัทเทคโนโลยี
ชิงกันเซ็ง 800 ซีรีส์

800 ซีรีส์ เป็นรุ่นของรถไฟความเร็วสูง ชิงกันเซ็งของญี่ปุ่น ดำเนินงานโดยบริษัทรถไฟญี่ปุ่นคีวชู (JR คีวชู) ตัวรถผลิตโดยฮิตาชิ ปัจจุบันใช้วิ่งทำขบวน สึบาเมะ ระหว่าง ฮากาตะ กับ คูมาโมโตะ
== การจัดขบวน ==
=== รุ่นแรก ===
รุ่นที่ผลิตระหว่างปี 2003-2005
แหนบรับไฟแขนเดี่ยวรุ่น PS207K ติดตั้งอยู่ที่ตู้ที่ 2 และ 5 
=== รุ่นใหม่ ===
รุ่นที่ผลิตระหว่างปี 2009-2010
แหนบรับไฟแขนเดี่ยวรุ่น PS207K ติดตั้งอยู่ที่ตู้ที่ 2 และ 5
== ภายใน ==
ไฟล์:Shinkansen 800-series-826-1107-inside.jpg|ภายในของตู้ 826-1107 (ตู้ที่ 5)
ไฟล์:Shinkansen 800-series-822-1107-inside.jpg|ภายในของตู้ 822-1107 (ตู้ที่ 6)
==อ้างอิง==
ชิงกันเซ็งแบ่งตามรุ่น